ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
ஐஐஎஸ்எப்-2020 நிகழ்ச்சியில், இந்திய சர்வதேச அறிவியல் திரைப்பட விழா தொடக்கம்: பல பிரிவு அறிவியல் திரபை்படங்கள் திரையிடப்படுகின்றன
இந்திய சர்வதேச அறிவியல் திருவிழா 2020-இல் இந்திய சர்வதேச அறிவியல் திரைப்பட விழா  முக்கிய ஈர்ப்பு நிகழ்ச்சியாக உள்ளது. இந்தாண்டு ஐஎஸ்எப்எப்ஐ நிகழ்ச்சிக்கு, 60 நாடுகளைச் சேர்ந்த 634 அறிவியல் திரைப்படங்கள் வந்தன. அறிவியல் ஆர்வலர்களையும், இளம் திரைப்படத் தயாரிப்பாளர்களையும் அறிவியல் திரைப்பட தயாரிப்பிற்கு ஈர்க்கவும், அறிவியலைப் பிரபலப்படுத்துவதில் பங்களிப்பை அளிக்கவும் இது ஒரு முக்கியமான தளமாகும்.
ஐஎஸ்எப்எப்ஐ நிகழ்ச்சியை மத்திய அறிவியல் தொழில்நுட்பத்துறை அமைச்சர் டாக்டர். ஹர்ஷ் வர்தன் தொடங்கி வைத்துப் பேசுகையில், “அறிவியல், தொழில்நுட்பம், கோவிட்-19 தொடர்பான விழிப்புணர்வு மற்றும் தற்சார்பாக இருப்பதற்கான இந்தியாவின் முயற்சிகள் போன்ற கருப்பொருள்களை அடிப்படையாகக் கொண்டிருப்பதால், இந்தத் திரைப்படங்கள் ஏராளமான பிரிவுகளைக் கொண்டுள்ளன. அறிவியல் தகவல்களைத் தெரிவிக்க, அறிவியல் திரைப்படம் நல்ல வழிமுறை’’ எனக் கூறினார்.
ஐஎஸ்எப்எப்ஐ நடுவரும், சினிமா தயாரிப்பாளரான திரு மைக் பாண்டே ‘‘ஒவ்வொரு ஆண்டும், திரைப்பட விழா எண்ணிக்கையிலும், அளவிலும் வளர்ந்து வருகிறது. வரவிருக்கும் அறிவியல் திரைப்படத் தயாரிப்பாளர்களை வழிநடத்த, இந்நிகழ்ச்சி முக்கியமான தளமாக உள்ளது. மிகப் பெரிய ஆற்றல் இங்கு உள்ளது. அவற்றை வளர்க்க, நாம் நமது அனுபவத்தைப் பகிர்ந்து கொள்ள முடியும்’’ என்றார்.
இங்கிலாந்து நாட்டின் சுகாதாரத் திரைப்பட அமைப்பின் தலைவர் டாக்டர். உய் ஹோஆங் கூறுகையில், ‘‘மக்களை ஒன்றிணைக்கும் சவாலை எதிர்கொள்ள, அறிவியல் தகவல்தொடர்பு தயாராக உள்ளது மற்றும் திரைப்படத் தயாரிப்பாளர்கள் இந்தப் பிரச்சினையைத் தீர்க்கத் தொடங்கியுள்ளனர், இது நிச்சயம் தீர்க்கப்படும்’’ என்றார்.
விஞ்ஞான் பிரசார் இயக்குநர் டாக்டர். நகுல் பரசர் பேசுகையில், “திரைப்படத் திருவிழாக்களை நடத்திய நல்ல அனுபவம் நமக்கு உள்ளது. இந்த திரைப்பட விழாவுக்காக, 10வது தேசிய அறிவியல் திரைப்பட விழாவை நாம் நடத்தினோம். அதே போன்ற உற்சாகத்தில் நாம் இருக்கிறோம்’’ என்றார்.
ஐஎஸ்எப்எப்ஐ ஒருங்கிணைப்பாளர் திரு. நிமிஷ் கபூர் கூறுகையில், “அறிவியலைப் பிரபலப்படுத்துவதற்கு, திரைப்படங்களின் திறனைப் பயன்படுத்த அனைத்து முயற்சிகளும் மேற்கொள்ளப்பட்டன. இந்திய சர்வதேச அறிவியல் திரைப்பட விழாவில், 200க்கும் மேற்பட்ட படங்களை ஆன்லைன் மூலமாக நாங்கள் திரையிடவுள்ளோம். விருதுகளை வென்ற படங்கள் டிசம்பர் 25ஆம் தேதி அறிவிக்கப்படும்’’ என்றார்.
இந்திய சர்வதேச அறிவியல் திரைப்பட விழா, மக்களிடையே அறிவியலைப் பிரபலப்படுத்துவதை ஊக்குவிக்கிறது. திறமையான இளம் அறிவியல் திரைப்படத் தயாரிப்பாளர்களையும், அறிவியல் ஆர்வலர்களையும் ஈர்ப்பதை நோக்கமாகக் கொண்டுள்ளது. இந்த நிகழ்வு மாணவர்களுக்கும், திரைப்படத் தயாரிப்பாளர்களுக்கும் திரைப்படங்கள் மூலம் அறிவியல் தொடர்புச் செயல்பாட்டில் ஈடுபடுவதற்கான வாய்ப்பை வழங்குகிறது.
------
(Visitor Counter : 150
எஃகுத்துறை அமைச்சகம்
2022-23-ம் ஆண்டு நிதியாண்டில் எம்ஒஐஎல் நிறுவனம் 2-வது முறையாக அதிகபட்ச உற்பத்தி
2022-23ம் நிதியாண்டில் எம்ஒஐஎல் நிறுவனம் மிக அதிக அளவாக 13.02 லட்சம் டன் மாங்கனீசு தாதுவை உற்பத்தி செய்து சாதனை படைத்துள்ளது. இத்தகையை அளவுக்கு மாகங்கனீசு தாதுவை இந்த நிறுவனம் உற்பத்தி செய்துவது இதுவே இரண்டாவது முறையாகும். 2021-22ம் ஆண்டை விட, 14 சதவீதம் உற்பத்தி அதிகரித்துள்ளது. இதன் மூலம் முந்தையை சாதனையைக்காட்டிலும் 6 சதவீத வளர்ச்சியைப் பதிவு செய்துள்ளது.
இதற்குப் பாராட்டு தெரிவித்துள்ள எம்ஒஐஎல் நிறுவனத்தின் முதன்மை மேலாண்மை இயக்குநர் திரு அஜய் குமார் சக்சேனா, இனிவரும் நாட்களில் தாங்கள் நிறுவனம், அதிகபட்ச உற்பத்தியை அளிக்கும் என நம்பிக்கை தெரிவித்துள்ளார்.
2022-23-ம் ஆண்டு நிதியாண்டில் 41,762 மீட்டர் ஆழத்திற்கு தோண்டி எம்ஒஐஎல் நிறுவனம் மாங்கனீசு தாதுவை உற்பத்தி செய்துள்ளது. இது கடந்த 5 ஆண்டுகளுடன் ஒப்பிடும் போது 2.7 மடங்கு உற்பத்தி அதிகரிப்பாகும்.
இதைபோல், எலெக்ராட்லிடிக் மாங்கனீசு டை -ஆக்சைடு  விற்பனையும் புதிய உச்சத்தை எட்டியுள்ளது. இது கடந்த ஆண்டைக் காட்டிலும் இரண்டு மடங்கு அதிகரிப்பாகும். இஎம்டி என்பது மருந்துபொருட்கள் உற்பத்தி மற்றும் பேட்டரி உற்பத்திக்கு பயன்படும் 100சதவீத மாற்று வேதிப்பொருளாகும்.
மத்திய எஃகுத் துறையின் கட்டுப்பாட்டில் இயங்கும் எம்ஒஐஎல் நிறுவனம் உள்நாட்டு மாங்கனீசு தாது உற்பத்தியில் 45 சதவீதத்தை பூர்த்தி செய்யும் மிகப்பெரிய நிறுவனமாகும். இந்த நிறுவனத்தின் சார்பில் மத்தியப் பிரதேசம் மற்றும் மகாராஷ்டிராவில் 11 சுரங்கங்கள் இயக்கப்பட்டு வருகின்றன. இந்த நிறுவனம் வரும் 2030ம் ஆண்டுக்குள் 3 மில்லியன் டன் உற்பத்தியை எட்ட இலக்கு நிர்ணயித்துள்ளது. குஜராத், ராஜஸ்தான், சத்தீஸ்கர் மற்றும் ஒடிசா மாநிலங்களில் தொழில் வாய்ப்புகளை உருவாக்குவதிலும் எம்ஒஐஎல் நிறுவனம் முக்கியப் பங்கு வகிக்கிறது.
---------
(AP/ES/RS/RR
(Visitor Counter : 87
பஞ்சாயத்து ராஜ் அமைச்சகம்
ஊராட்சிகளில் நிலையான வளர்ச்சி இலக்குகளை உள்ளூர்மயமாக்குவது குறித்த மூன்று நாள் தேசிய கருப்பொருள் பயிலரங்கம் ஸ்ரீநகரில் நாளை தொடங்குகிறது
மத்திய ஊரக வளர்ச்சி மற்றும் பஞ்சாயத்து ராஜ் அமைச்சர் திரு கிரிராஜ் சிங் பயிலரங்கைத் தொடங்கி வைக்கிறார்.
ஜம்மு காஷ்மீர் அரசின் பஞ்சாயத்து ராஜ் மற்றும் ஊரக வளர்ச்சித் துறையுடன் இணைந்து மத்திய அரசின் பஞ்சாயத்து ராஜ் அமைச்சகம், 2023 ஆகஸ்ட் 21 முதல் 23 வரை ஸ்ரீநகரில் கருப்பொருள் அணுகுமுறைகளைப் பின்பற்றுவதன் மூலம் கிராமப் பஞ்சாயத்துகளில் நிலையான வளர்ச்சி இலக்குகளை உள்ளூர்மயமாக்குவது குறித்த தேசியப் பயிலரங்கை நடத்துகிறது. ஜம்மு காஷ்மீர் துணைநிலை ஆளுநர் திரு மனோஜ் சின்ஹா, மத்திய பஞ்சாயத்து ராஜ் இணை அமைச்சர் திரு கபில் மோரேஷ்வர் பாட்டீல் ஆகியோர் முன்னிலையில் மத்திய ஊரக வளர்ச்சி மற்றும் பஞ்சாயத்து ராஜ் அமைச்சர் திரு கிரிராஜ் சிங் இந்த மூன்று நாள் பயிலரங்கை நாளை தொடங்கி வைக்கிறார்.
மத்திய, மாநில அரசுகளின் மூத்த அதிகாரிகள், ஐக்கிய நாடுகள் சபை / சர்வதேச நிறுவனங்களின் பிரதிநிதிகள் மற்றும் நாடு முழுவதிலுமிருந்து பஞ்சாயத்து ராஜ் அமைப்புகளின் தேர்ந்தெடுக்கப்பட்ட சுமார் 1000 பிரதிநிதிகள், நல்லாட்சியின் 5 பிரிவுகளில் முன்மாதிரியான பணிகளைச் செய்யும் முகவர்கள் இதில் கலந்து கொள்வார்கள் என்று எதிர்பார்க்கப்படுகிறது.
பஞ்சாயத்து ராஜ் அமைச்சகத்தால் உருவாக்கப்பட்ட 'மேரி பஞ்சாயத்து மொபைல் ஆப்', என்.சி.பி.எஃப் இயக்க வழிகாட்டுதல்கள், சேவை அளவுகோல்கள், சுய மதிப்பீடுகள், மாதிரி ஒப்பந்தம் ஆகியவை தேசியப் பயிலரங்கின் தொடக்க அமர்வின் போது வெளியிடப்படும்.
பல்வேறு தொழில்நுட்ப அமர்வுகள் / குழு விவாதங்களின் போது, பல்வேறு மாநிலங்கள் மற்றும் யூனியன் பிரதேசங்களிலிருந்து கிராமப் பஞ்சாயத்துகளுக்குத் தேர்ந்தெடுக்கப்பட்ட பிரதிநிதிகள் மற்றும் செயல்பாட்டாளர்கள் 3 முதல் 4 நிமிடங்கள் குறும்பட விளக்கக்காட்சி மூலம் தொடர்புடைய கருப்பொருள் பகுதியில் தங்கள் அனுபவங்களை வெளிப்படுத்துவார்கள்.
திறன் மேம்பாடு மற்றும் பயிற்சியின் பின்னணியில் சிறந்த உத்திகள், அணுகுமுறைகள், ஒருங்கிணைந்த நடவடிக்கைகள் மற்றும் புதுமையான மாதிரிகளை காட்சிப்படுத்துவதே பயிலரங்கின் முக்கிய நோக்கமாகும்.
பின்னணி :
ஐக்கிய நாடுகள் சபையால் ஏற்றுக்கொள்ளப்பட்ட நிலையான வளர்ச்சி இலக்குகள் 2016 ஜனவரி 1 முதல் நடைமுறைக்கு வந்தன. இந்திய அரசின் பஞ்சாயத்து ராஜ் அமைச்சகம் நிலையான வளர்ச்சி இலக்குகளுக்கு கருப்பொருள் அணுகுமுறையைக் கையாண்டுள்ளது - இது 'உலகளாவிய திட்டத்தை' அடைவதற்கான 'உள்ளூர் நடவடிக்கையை' உறுதி செய்வதற்கான அணுகுமுறையாகும். 17 'இலக்குகளை' '9 கருப்பொருள்களாக' இணைப்பதன் மூலம் கிராமப்புறங்களில் உள்ள நிலையான வளர்ச்சி இலக்குகளை பஞ்சாயத்துராஜ் அமைப்புகள் மூலம், குறிப்பாக கிராமப் பஞ்சாயத்துகள் மூலம் உள்ளூர்மயமாக்குவதை இந்த அணுகுமுறை நோக்கமாகக் கொண்டுள்ளது. கிராம ஊராட்சிகளில் நிலையான வளர்ச்சி இலக்குகளை உள்ளூர்மயமாக்கும் செயல்முறையை எளிதாக்கும் வகையில் தேசிய கிராமத் தன்னாட்சித் திட்டம், கிராமப் பஞ்சாயத்து மேம்பாட்டுத் திட்டம் ஆகியவை வழிகாட்டுதல்களை மறுசீரமைத்ததன் விளைவாக பொருத்தமான கொள்கை முடிவுகள் மற்றும் திருத்தங்கள் செய்யப்பட்டுள்ளன.
ஊராட்சிகளில் நிலையான வளர்ச்சி இலக்குகளை உள்ளூர்மயமாக்கும் நிகழ்ச்சி நிரலுக்கு இணங்க, பஞ்சாயத்து ராஜ் நிறுவனங்கள் நிறைவேற்ற வேண்டிய ஒன்பது கருப்பொருள்களின் அடிப்படையில், நிலையான வளர்ச்சி இலக்குகளை உள்ளூர்மயமாக்குவது குறித்த தொடர்ச்சியான கருப்பொருள் பயிலரங்குகள் / மாநாடுகளை மாநில / யூனியன் பிரதேச பஞ்சாயத்து ராஜ் துறைகளுடன் இணைந்து மத்திய அரசின் பஞ்சாயத்து ராஜ் அமைச்சகம், வெவ்வேறு இடங்களில் நடத்தி வருகிறது.
ஆயுஷ்
மருத்துவ தாவரங்களுக்கான தரமான இடுபொருட்களுக்காக ஹிமாலயன் உயிரி ஆதார தொழில்நுட்ப நிறுவனத்துடன் என்எம்பிபி கூட்டு
மருத்துவ தாவரங்களுக்கான தரமான இடுபொருட்களின் உற்பத்தியை ஊக்குவிப்பதற்காக ஹிமாச்சலப் பிரதேசத்தின் பலாம்பூர் பகுதியில் உள்ள ஹிமாலயன் உயிரி ஆதார தொழில்நுட்ப நிறுவனத்துடன் தேசிய மருத்துவ தாவரங்கள் வாரியம்  கைகோர்த்துள்ளது.
ஆயுஷ் அமைச்சகத்தின் கீழ் நிறுவப்பட்டுள்ள தேசிய மருத்துவ தாவரங்கள் வாரியம், மருத்துவ தாவரங்களின் வர்த்தகம், ஏற்றுமதி, பாதுகாப்பு மற்றும்
விளைச்சலுக்கான வளர்ச்சி திட்டங்கள் மற்றும் கொள்கைகளுக்கு ஆதரவளிப்பதற்காக பணியாற்றுகிறது.
தேசிய மருத்துவ தாவரங்கள் வாரியத்தால் அடையாளம் காணப்பட்டுள்ள மருத்துவ தாவரங்கள் மற்றும் மூலிகைகளுக்கான தரமான இடுபொருட்கள் உருவாக்கத்திற்கு தேவையான பல்வேறு நடவடிக்கைகளை மேற்கொள்வதற்காக இரு அமைப்புகளும் புரிந்துணர்வு ஒப்பந்தத்தில் கையெழுத்திட்டுள்ளன. மிக உயரமான இடங்களில் வளரும் அரிய வகை தாவரங்களும் இதில் அடங்கும்.
அதிக விளைச்சல் மற்றும் வேளாண் தொழில்நுட்ப வளர்ச்சிக்கான ஆராய்ச்சியை ஹிமாலயன் உயிரி ஆதார தொழில்நுட்ப நிறுவனம் மேற்கொள்ளும் அதே வேளையில், மாநில மருத்துவ தாவர வாரியம், மாநில ஆயுஷ் அமைப்புகள், மாநில தோட்டக்கலைத்துறை மற்றும் நாடு முழுவதும் உள்ள பிராந்திய மையங்கள் உள்ளிட்ட தனது செயல்பாட்டு முகமைகள் வாயிலாக தரமான இடுபொருட்கள் வளர்ச்சிக்கான திட்டங்களுக்கு தேசிய மருத்துவ தாவரங்கள் வாரியம் ஆதரவளிக்கும்.
.மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1762498
நுகர்வோர் நலன், உணவு மற்றும் பொது விநியோகம் அமைச்சகம்
மின்னணு வணிக அமைப்புகளுக்கான நெறிமுறைகளுக்கு எதிராக உள்நாட்டு பிரஷ்ஷர் குக்கர் விற்பனையை அனுமதித்ததற்காக அமேசான் நிறுவனத்துக்கு ஒரு லட்சம் ரூபாய் அபராதம் விதித்து மத்திய நுகர்வோர் பாதுகாப்பு ஆணையம் உத்தரவு
மத்திய நுகர்வோர் பாதுகாப்பு ஆணையம் நாட்டின் நுகர்வோர் பாதுகாப்பு நடைமுறைகளை முழுமையாக கண்காணித்து வருகிறது. மருந்து மற்றும் அழகு சாதனப் பொருட்கள் அட்டவணை இ-ல் பட்டியலிடப்பட்டுள்ள மூலப்பொருட்களைக் கொண்ட ஆயுர்வேத சித்தா மற்றும் யூனானி மருந்துப் பொருட்கள் விற்பனை தொடர்பாக இந்த ஆணையம் அண்மையில், அனைத்து மின்னணு வணிக நிறுவனங்களுக்கும் அறிவுரை ஒன்றை வழங்கியிருந்தது. இது போன்ற மருந்து பொருட்களை பதிவு செய்யப்பட்ட மருத்துவர்களின் பரிந்துரையின் பேரிலேயே விற்பனை செய்ய வேண்டும் என அதில் தெரிவிக்கப்பட்டிருந்தது.
தவறாக வழிக்காட்டக் கூடிய விளம்பரங்களைத் தடுப்பது மற்றும் இது போன்ற விளம்பரங்களுக்கு ஏற்பளிப்பது தொடர்பாகவும் ஒரு வழிகாட்டு நெறிமுறையை மத்திய நுகர்வோர் பாதுகாப்பு ஆணையம் வெளியிட்டிருந்தது. இது தவிர, ஹெல்மெட், பிரஷ்ஷர் குக்கர் மற்றும் சமையல் எரிவாயு சிலிண்டர் உள்ளிட்டவற்றை வாங்கும் போது அவை ஐஎஸ்ஐ முத்திரை மற்றும் இந்திய தர நிர்ணய அமைவனத்தின் தரத்திற்கு உட்பட்டதாக என்பதை உறுதி செய்யும் விதமாக எச்சரிக்கை நோட்டீஸ் அனுப்பியிருந்தது.
இந்நிலையில், மின்னணு வணிக அமைப்புகளுக்கான நிலையான வழிகாட்டு நெறிமுறைகளை மீறி, 2065 உள்நாட்டு பிரஷ்ஷர் குக்கர்களை விற்பனை செய்ததற்காக அமேசான் நிறுவனத்திற்கு ஒரு லட்சம் ரூபாய் அபராதம் விதித்து, மத்திய நுகர்வோர் பாதுகாப்பு ஆணையத்தின் முதன்மை ஆணையர் திருமதி நிதி கரே உத்தரவிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1848370
கப்பல் போக்குவரத்து அமைச்சகம்
சாகர்மாலா திட்டம்: விசாகபட்டினம் கடல் சார் மற்றும் கப்பல் கட்டுமான சிறப்பு மையத்தில் உயர் தொழில்நுட்ப சோதனை கூடம்
விசாகப்பட்டினத்தில் உள்ள தனது உயர் தொழிநுட்ப சோதனைக் கூடம் பயிற்சியாளர்களுக்கான தொடக்க நிலைப் பயிற்சிகளை வழங்க தயாராகி விட்டதாக விசாகபட்டினம் கடல் சார் மற்றும் கப்பல் கட்டுமான சிறப்பு மையம் அறிவித்துள்ளது. விசாகப்பட்டினத்தில் 2018 ஜூலை 13-ம் தேதி நடைபெற்ற கருத்தரங்கில் இந்த சோதனைக் கூடத்தின் வசதிகள் பற்றி சம்பந்தப்பட்டவர்களுக்கு விளக்கப்பட்டது. பயிற்சி நடைமுறையை தொடங்க தயாராக உள்ளதாக அறிவிக்கப்பட்டன. தமது மும்பை சோதனைக் கூடங்கள் தயார் நிலையில் இருப்பதை அறிவித்தபின் குறுகிய காலத்தில் இதுவும் அறிவிக்கப்பட்டுள்ளது. கடல்சார் மற்றும் கப்பல் கட்டும் சிறப்பு மையம் இந்திய கப்பல் போக்குவரத்து பதிவாளர் அலுவலகத்தால் சீமன்ஸ் நிறுவனம் மற்றும் கப்பல் போக்குவரத்து அமைச்சகம் ஆகியவற்றின் கூட்டாண்மையில் உருவாக்கப்பட்டுள்ளது. இதன் விசாகப்பட்டின வளாகம் இந்திய கடல்சார் பல்கலைக்கழக இடத்தில் அமைக்கப்பட்டுள்ளது.
நிகழ்ச்சியில் பேசிய மத்திய கப்பல் போக்குவரத்து அமைச்சக சாகர்மாலா திட்ட இணை செயலாளர் திரு கைலாஷ் அகர்வால், கப்பல் கட்டுமானம் மற்றும் கப்பல் பழுது பார்த்தல் துறை திறன் மேம்பாட்டிற்கான சாகர்மாலா திட்டத்தில் இந்த சிறப்பு மையம் ஒரு முக்கியமான இடம் பெற்றிருப்பதாக கூறினார். இந்த மையம் துறைமுகம் மற்றும் கடல்சார் துறைகள் தொழில் தொடர்புள்ள வேலைவாய்ப்பு பெறக் கூடிய திறன்களை மாணவர்களுக்கு வழங்கும். கடல்சார் துறையில் இந்தத் திட்டம் இந்தியாவில் தயாரிப்போம், திறன் இந்தியா ஆகியவற்றின் முன்னேற்றத்திற்கு வழிவகுக்கும்.
-----
(Visitor Counter : 137
பாதுகாப்பு அமைச்சகம்
நைஜீரியாவில் உள்ள இந்தியர்களுடன் பாதுகாப்புத் துறை அமைச்சர் திரு ராஜ்நாத் சிங் கலந்துரையாடல்
அபுஜாவில் உள்ள இந்திய தூதரகம் ஏற்பாடு செய்த நிகழ்வில், நைஜீரியாவில் உள்ள இந்தியர்களுடன் பாதுகாப்புத் துறை அமைச்சர் திரு ராஜ்நாத் சிங் கலந்துரையாடினார். இந்த நிகழ்வில் அபுஜாவில் இருந்து மட்டுமல்லாது நைஜீரியாவின் பிற நகரங்களிலிருந்தும் இந்திய சமூகத்தினர் கலந்துகொண்டனர்.
வேகமாக விரிவடைந்து வரும் பொருளாதாரம் மற்றும் முற்போக்கான அரசின் நடவடிக்கைகள் காரணமாக உலக அரங்கில் இந்தியாவின் முக்கியத்துவத்தை பாதுகாப்புத் துறை அமைச்சர் விளக்கினார். வெளிநாடுகளில் வசிக்கும் இந்தியர்களின் வளர்ச்சியை அவர் பாராட்டினார். நைஜீரியாவில் இந்திய சமூகத்தினர் அளித்துள்ள நேர்மறையான பங்களிப்பைப் பாராட்டிய அவர், அவர்கள் தொடர்ந்து இந்தியக் கொடியை உயரப் பறக்க வைப்பார்கள் என்று நம்பிக்கை தெரிவித்தார்.
தற்சார்பு இந்தியா மீதான அரசின் கவனம், 'மேக் இன் இந்தியா, மேக் ஃபார் தி வேர்ல்ட்' என்ற நோக்கத்தை அடைவதில் சமீபத்திய ஆண்டுகளில் பாதுகாப்பு ஏற்றுமதியில் ஏற்பட்டுள்ள குறிப்பிடத்தக்க முன்னேற்றம் ஆகியவை குறித்து திரு ராஜ்நாத் சிங் குறிப்பிட்டார். எதிரிகளிடமிருந்து வரும் எந்த அச்சுறுத்தல் அல்லது சவாலையும் திறம்பட எதிர்கொள்வதில் ஆயுதப் படைகளின் திறன்களை அவர் பாராட்டினார்.
பின்னர், இந்திய தூதர் வழங்கிய இரவு விருந்தில் கலந்து கொண்ட அவர், நைஜீரிய நாட்டின் தலைமை நீதிபதி, பாதுகாப்பு அமைச்சர் உள்ளிட்ட மூத்த பிரமுகர்களுடன் உரையாடினார்.
நைஜீரியா அதிபர் திரு போலா டினுபுவின் பதவியேற்பு விழாவில் கலந்து கொள்வதற்காக திரு ராஜ்நாத் சிங் அபுஜா பயணம் மேற்கொண்டார். நைஜீரியாவில் 50,000க்கும் மேற்பட்ட இந்தியர்கள் வசிக்கின்றனர். நைஜீரியாவில் உள்ள மிகப்பெரிய தொழில் நிறுவனங்களில், இந்தியருக்கு சொந்தமான நிறுவனங்களும் இயங்கி வருகின்றன.
நிதி அமைச்சகம்
வெளிநாட்டுத் தூதரக அமைப்புகள் / ஐ.நா அமைப்புகளுக்கு பொருட்கள் விநியோகம் செய்யும்போது தனித்த அடையாள எண்ணைப் பதிவு செய்தல்
தூதரகங்கள் / தூதரக அமைப்புகள்/ ஐ.நா. அமைப்பின் அலுவலகங்களுக்குத் தேவையான பொருட்களை விற்பனை செய்யும்போது விற்பனையாளர்கள் / விநியோகஸ்தர்கள் / இ-வர்த்தக இணையதளங்கள் தனித்த அடையாள எண்ணைக் குறிப்பிட விரும்புவதில்லை என வெளிநாட்டுத் தூதர்கள் / ஐ.நா. அமைப்புகளிடம் இருந்து புகார்கள் பெறப்பட்டுள்ளன.
வெளிநாட்டுத் தூதரக அமைப்புகள் / ஐ.நா அமைப்புகளுக்கு விநியோகம் செய்வது என்பது இதர வர்த்தகரிடமிருந்து நுகர்வோருக்கு விநியோகம் செய்வது போன்றது தான் என்பதும் விநியோகஸ்தர்களுக்கு எந்தக் கூடுதல் வரிச்சுமையும் கிடையாது என்பதும் குறிப்பிடத்தக்கதாகும். தனித்த அடையாள எண்ணைப் பதிவு செய்தால், விநியோகஸ்தர்கள் வெளிநாட்டுத் தூதரக அமைப்புகள் / ஐ.நா. அலுவலகங்களுக்கு விநியோகம் செய்யும் பொருட்களுக்கு அவர்கள் இந்தியாவில் செலுத்தும் வரியைத் திரும்பப் பெற முடியும். எனவே விநியோகஸ்தர்கள் தூதரகங்கள் / தூதரக அமைப்புகள் / ஐ.நா. அமைப்புகளின் தூதரகங்களின் தனித்த அடையாள எண்ணைத் தங்களது விலைப்புள்ளிப் பட்டியலில் குறிப்பிட வேண்டும் என அறிவுறுத்தப்படுகிறார்கள்.
மளிகை, ஆடை, சூப்பர் பேரங்காடிகளுக்கான பல்வேறு முன்னணி “பிராண்டுகள்” தூதரகங்களுக்கு இந்த வசதியை மறுப்பது கவனத்திற்குக் கொண்டுவரப்பட்டுள்ளது. எனவே அந்த நிறுவனங்கள் / கடைகள் தங்களது நடைமுறையில் அல்லது மென்பொருளில் தேவையான திருத்தங்களைச் செய்துத் தூதரக அதிகாரி / ஐ.நா. அமைப்புகள் வலியுறுத்தும்போது தனித்த அடையாள எண்ணைப் பதிவு செய்ய வேண்டும் என அறிவுறுத்தப்படுகின்றன.
விநியோகஸ்தர்கள் / வியாபாரிகள் தனித்த அடையாள எண்ணைப் பதிவு செய்யாமல் இருந்தால் அவர்கள் மீது சி.ஜி.எஸ்.டி. 2017 சட்டத்தின் கீழ் நடவடிக்கை எடுக்கப்படும்.
ஜி.எஸ்.டி. பொது இணையதளத்தில் வரிசெலுத்துபவரைத் தேடுவதன் மூலம் தனித்த அடையாள எண்ணைத் தெரிந்து கொள்ளலாம். தனித்த அடையாள எண்ணை உள்ளிடும்போது அந்த அமைப்பின் விவரங்கள் கிடைக்கும்.
அணுசக்தி அமைச்சகம்
நாட்டின் மொத்த மின் உற்பத்தியில் அணு மின்சாரத்தின் பங்கு 2014 முதல் 3 முதல் 3.5% வரை உள்ளது என மத்திய அமைச்சர் டாக்டர் ஜிதேந்திர சிங் கூறியுள்ளார்
நாட்டின் மொத்த மின் உற்பத்தியில் அணு மின்சாரத்தின் பங்கு 2014 முதல் 3 முதல் 3.5% வரை உள்ளது என மத்திய அணுசக்தித் துறை இணையமைச்சர் டாக்டர் ஜிதேந்திர சிங் இன்று மக்களவையில் கேள்வி ஒன்றுக்கு எழுத்து மூலம் அளித்த பதிலில் கூறியுள்ளார்.
அணு மின்சார அலகுகளின் உற்பத்தியை சார்ந்ததாக இந்த பங்களிப்பு இருக்கும் என்றும், அணு மின்சார உற்பத்தியை அதிகபடுத்தத் திட்டமிட்டிருப்பதாகவும் அவர் கூறினார்.
நாட்டில் நீண்ட கால எரிசக்தி பாதுகாப்புக்கு நீடிக்கத்தக்க உள்நாட்டிலேயே மூன்றடுக்கு அணு மின்சாரத் திட்டத்தை இந்தியா செயல்படுத்தி வருவதாக டாக்டர் ஜிதேந்திர சிங் கூறினார். இத்துடன் வெளிநாட்டு ஒத்துழைப்புடன் மென்னீர் அணு உலைகளும் அமைக்கப்பட இருப்பதாக அவர் கூறினார். தூய்மையான மின்சாரம் கிடைக்க அணு மின் திட்ட விரிவாக்கம் மேற்கொள்ளப்படுகிறது என்று அவர் தெரிவித்தார்.
2014 ஆம் ஆண்டில் வணிக ரீதியான மின் உற்பத்தி 34,162 மில்லியன் யூனிட்டுகளாக இருந்த நிலையில், 2021-ல் 43,918 மில்லியன் யூனிட்டுகளாக அதிகரித்தது என்றும் அமைச்சர் கூறினார்.
<><><><><>
(Visitor Counter : 183
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ரூ.69.61 லட்சம் மதிப்பிலான 1,387 கிராம் தங்கம் பறிமுதல்
சென்னை விமான நிலைய சுங்கத்துறையினருக்கு கிடைத்த தகவலின் அடிப்படையில், இன்று ஏர் இந்தியா ஏர்லைன்ஸ் விமானம் மூலம் கொழும்புவிலிருந்து வந்த பெண் பயணி ஒருவரை இடைமறித்து சோதனை செய்தனர். அப்போது அவர் மறைத்து எடுத்து வந்த ரூ.28.70 லட்சம் மதிப்பிலான 572 கிராம் தங்கத்தை பறிமுதல் செய்யப்பட்டு அவர் கைது செய்யப்பட்டார்.
மற்றொரு சம்பவத்தில், ஏர் இந்தியா ஏர்லைன்ஸ் விமானம் மூலம் கொழும்புவிலிருந்து வந்த பெண் பயணி ஒருவரை சுங்கத்துறையினர் சோதனை மேற்கொண்டனர். அப்போது அவர் மறைத்து வைத்திருந்த ரூ.40.90 லட்சம் மதிப்பிலான 815 கிராம் எடையுடைய தங்கம் பறிமுதல் செய்யப்பட்டது. மொத்தத்தில் ரூ.69.61 லட்சம் மதிப்பிலான 1,387 கிராம் தங்கம் பறிமுதல் செய்யப்பட்டது. மேலும் இது குறித்து விசாரணை மேற்கொள்ளப்பட்டு வருவதாக சென்னை சர்வதேச விமான நிலையத்தின் சுங்கத்துறையின் கூடுதல் ஆணையர் திரு கே பி ஜெயகர் தெரிவித்தார்.
மத்திய அமைச்சரவை
சிறு மற்றும் குறுந் தொழில்களுக்கு ஆதரவு தருவதற்காக, கடன் உத்தரவாத நிதியம் அமைப்பு.
பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, சிறு மற்றும் குறுந் தொழில்களுக்கு ஆதரவு தருவதற்காக, கடன் உத்தரவாத நிதியம் ஒன்றை அமைப்பதற்கு ஒப்புதல் அளித்தது.
அத்திட்டத்தில் பின் வரும் அம்சங்கள் உள்ளன.
1) நிதியத்தின் முதலீட்டை ரூ 2500 கோடியிலிருந்து ரூ 7500 கோடியாக, முழுவதும் மத்திய அரசின் நிதி முதலீட்டில் செயல்படும் நிதியமாக மாற்றுவது.
2) கடன் உத்தரவாத திட்டத்தின் கீழ் பெறப்படும் கடன்களுக்கான உத்தரவாதத் தொகையை ரூ 1 கோடியிலிருந்து ரூ 2 கோடியாக உயர்த்துவது.
3) வங்கியல்லாத நிதி அமைப்புகள் சிறு மற்றும் குறுந் தொழில்களுக்கு வழங்கப்படும் கடனையும் கடன் உத்தரவாத வளையத்தின் கீழ் கொண்டு வருவது. இது நிதியத்தின் மொத்த செயல்பாட்டை அதிகரிக்கும்.
இந்த நடவடிக்கைகள் கீழ்கண்ட பலனை அளிக்கும்.
நிதிக்கான அழுத்தத்தை குறைக்கும்.
நிதியத்தின் நிலைத்த தன்மையை உறுதி செய்யும்.
சிறு மற்றும் குறுந் தொழில்களுக்கான கடன் உத்தரவாதத்தின் வீச்சை அதிகரிக்க செய்யும்.
நிதி மேலாண்மையை மேம்படுத்தும்.
நிதி முதலீடு அல்லாத முதலீடுகளின் சார்பை குறைக்கும்.
நிதியத்தின் நிதி ஆதாரத்தை பெருக்குதல், சிறு மற்றும் குறுந் தொழில்களுக்கு வரும் கடன் முதலீட்டை அதிகரிக்க உதவும். இதனால் உற்பத்தி அதிகரிப்பதோடு வேலைவாய்ப்பை பெருக்கி, முதலீட்டை அதிகரிக்கும்.
மூன்றாவது நபரின் உத்தரவாதம் அல்லது உத்தரவாதம் இல்லாமல் இத்திட்டத்தின் கீழ் முதலீடு கிடைக்கும் என்பதால், புதிதாக தொடங்கப்படும் நிறுவனங்களுக்கும், புதிய திட்டங்களுக்கும் இது பெருமளவு உதவும்.
இதில் பரிவர்த்தனைகள் அனைத்தும் இணையம் மூலம் நடைபெறுவதால் வெளிப்படைத்தன்மை உறுதி செய்யப்படுகிறது.
பிரதமர் அலுவலகம்
ராஜஸ்தான் மாநிலம் தவுசாவில் பிரதமரின் மகளிர் மகப்பேறு நலத்திட்டத்தை வளைகாப்பு நிகழ்ச்சியாக கொண்டாடப்பட்ட புதிய முன்னெடுப்புக்குப் பிரதமர் பாராட்டு
ராஜஸ்தான் மாநிலம் தவுசாவில் பிரதமரின் மகளிர் மகப்பேறு நலத்திட்டத்தை வளைகாப்பு நிகழ்ச்சியாக கொண்டாடப்பட்ட புதிய முன்னெடுப்புக்குப் பிரதமர் திரு நரேந்திர மோடி பாராட்டுத் தெரிவித்தார்.
இதுகுறித்து ராஜஸ்தான் மாநிலம், தவுசா மக்களவை உறுப்பினர் திருமதி ஜாஸ்கர் மீனா ட்விட்டரில் பதிவிட்டுள்ளார். பிரதமரின் மகளிர் மகப்பேறு நலத்திட்டத்தை வளைகாப்பு நிகழ்ச்சியாக கொண்டாடப்பட்டு, அனைத்து கர்ப்பிணிகள் மற்றும் குழந்தைகளின் ஆரோக்கியத்திற்காக ஊட்டசத்து பெட்டகம் வழங்கப்பட்டதாக கூறியுள்ளார்.
ராஜஸ்தானில் மட்டும் 2022-23ம் ஆண்டில் இத்திட்டத்தின் மூலம் 3.5 லட்சம் பெண்கள் பயனடைந்ததாகக் குறிப்பிட்டுள்ளார்.
தவுசா மக்களவை உறுப்பினரின் ட்விட்டர் பதிவுக்கு பிரதமர் ட்விட்டரில் பதிலளித்து இருப்பதாவது:
தவுசாவின் இந்த தனித்துவமான முயற்சி, பிரதமரின் மகளிர் மகப்பேறு நலத்திட்டத்திற்கு புதிய சக்தியை அளிக்கப் போகிறது. இது பெண்கள் மற்றும் குழந்தைகளுக்கான ஆரோக்கிய பாதுகாப்பை உறுதி செய்கிறது.
மத்திய அமைச்சரவை
பிரதமரின் ஏழைகள் நலன் உணவுத் திட்டத்தை  மேலும் 6 மாதங்களுக்கு  நீட்டிக்க மத்திய அமைச்சரவை ஒப்புதல்
ஏழைகள் மற்றும் நலிந்தோர் பயன்பெறுவதற்கான நடவடிக்கை
பிரதமரின் ஏழைகள் நலன் உணவுத் திட்டத்தின் கீழ் சுமார் 3.4 லட்சம் கோடி ரூபாய் செலவில், 1,000 லட்சம் மெட்ரிக் டன்னுக்கும் அதிகமான இலவச உணவு தானியங்கள் வழங்கப்பட்டுள்ளது.
சமூகத்தின் ஏழை மற்றும் நலிவடைந்த பிரிவு மக்கள் மீதான அக்கறை மற்றும் அவர்களது உணர்வுகளைக் கருத்தில் கொண்டு, பிரதமர் திரு நரேந்திர மோடி தலைமையிலான மத்திய அமைச்சரவை, பிரதமரின் கரிப் கல்யாண் அன்ன யோஜனா  திட்டத்தை மேலும் ஆறு மாதங்களுக்கு நீட்டித்துள்ளது. செப்டம்பர் 2022 .
பிரதமரின் ஏழைகள் நலன் உணவுத்  திட்டத்தின் ஐந்தாவது கட்டம் 2022-ம் ஆண்டு மார்ச் மாதத்தில் முடிவடையவிருந்தது. உலகின் மிகப்பெரிய உணவுப் பாதுகாப்புத் திட்டமாக பிரதமரின் ஏழைகள் நலன் உணவுத்  திட்டம் கடந்த 2020-ம் ஆண்டு ஏப்ரல் மாதம் முதல் செயல்படுத்தப்பட்டு வருகிறது என்பது நினைவுகூறத்தக்கது.
இத்திட்டத்திற்காக மத்திய அரசு இதுவரை சுமார் 2.60 லட்சம் கோடி ரூபாய் செலவிடப்பட்டுள்ளது, மேலும் அடுத்த 6 மாதங்களுக்கு அதாவது, 2022-ம் ஆண்டு செப்டம்பர் மாதம் வரை 80,000 கோடி ரூபாய் செலவிடப்படவுள்ளது. இதனையடுத்து, இத்திட்டத்தின் கீழ் மொத்தம் 3.40 லட்சம் கோடி ரூபாய் செலவாகும் என மதிப்பிடப்பட்டுள்ளது.
நாடு முழுவதும் இத்திட்டத்தின் கீழ் 80 கோடிப் பேர் பயன்பெறுவர்: இதற்கான முழு நிதியையும் மத்திய அரசே வழங்கும்.
கோவிட்-19 தொற்று பரவல் கணிசமான அளவில் குறைந்திருந்த போதிலும் , பொருளாதார நடவடிக்கைகள் வேகம் அதிகரித்துள்ள நிலையிலும், இத்திட்டத்தை நீட்டிப்பதன் மூலம், இந்த மீட்புக் காலத்தில் எந்த ஒரு ஏழை மக்களும் உணவின்றி படுக்கைக்குச் செல்லாத நிலை உறுதி செய்யப்படும்.
நீட்டிக்கப்பட்ட பிரதமரின் ஏழைகள் நலன் உணவுத் திட்டத்தின் கீழ், ஒவ்வொரு பயனாளியும் தேசிய உணவுப் பாதுகாப்புச் சட்டத்தின் கீழ் வழங்கப்படும் உணவு தானியங்களுடன் கூடுதலாக நபர் ஒருவருக்கு மாதம் 5 கிலோ இலவச உணவு தானியம் வழங்கப்படும் . அதாவது ஒவ்வொரு ஏழைக் குடும்பமும் சாதாரண ரேஷன் அளவை விட இருமடங்கு அதிகமாக பெறுவார்கள்.
இத்திட்டத்தின் ஐந்தாம் கட்டம் வரை சுமார் 759 லட்சம் மெட்ரிக் டன் இலவச உணவு தானியங்களை அரசு ஒதுக்கீடு செய்துள்ளது என்பது குறிப்பிடத்தக்கது. இந்த நீட்டிப்பின் மூலம் மேலும் 244 லட்சம் மெட்ரிக் டன் இலவச உணவு தானியங்களுடன் , இலவச உணவு தானியங்களின் மொத்த ஒதுக்கீடு. தற்போது 1,003 லட்சம் மெட்ரிக் டன்னாக உள்ளது .
நாடு முழுவதும் உள்ள 5 லட்சம் ரேஷன் கடைகளில், ஒரு நாடு ஒரே ரேஷன் அட்டை  திட்டத்தின் கீழ் எந்தவொரு புலம்பெயர்ந்த தொழிலாளர் அல்லது பயனாளியும் இலவச உணவு தானியங்களைப் பெற முடியும். இதுவரை, 61 கோடிக்கும் அதிக எண்ணிக்கையிலான புலம்பெயர்ந்த மக்கள் பயனடைந்துள்ளனர்.
இந்த நூற்றாண்டின் மிக மோசமான தொற்று நோய் பாதிப்பு இருந்தபோதிலும், விவசாயிகளுக்கு அரசால் முன்னெப்போதும் இல்லாத அளவுக்கு அதிகமான தொகையை வழங்கி இதுவரை இல்லாத அளவு கொள்முதல் செய்யப்பட்டதன் காரணமாக விவசாயிகள் உணவு தானினியங்களை அதிக அளவில் உற்பத்தி செய்து சாதனை படைத்துள்ளதற்காக விவசாயிகள் - 'அன்னதாதா' எனப் பாராட்டப்பட வேண்டியவர்கள்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1810048
ஜவுளித்துறை அமைச்சகம்
அரசின் இ – சந்தையில் 1,77,825 நெசவாளர்களும், கைவினைக் கலைஞர்களும் பதிவு செய்துள்ளனர்
பல்வேறு அரசுத் துறைகள் மற்றும் அமைப்புகளுக்கு நேரடியாகத் தங்களின் பொருட்களை விற்பதற்கு அரசின் இ – சந்தையில் மொத்தம் 1,77,825 நெசவாளர்களும், கைவினைக் கலைஞர்களும் பதிவு செய்துள்ளனர்.
நாடு முழுவதும் மொத்தம் 22,380 விற்பனை மையங்கள் உள்ளன. இவற்றில் 1,77,825 நெசவாளர்களும், கைவினைக் கலைஞர்களும் பதிவு செய்துள்ளனர். தமிழ்நாட்டில் 16 மையங்களில் 18,010 பேர் பதிவு செய்துள்ளனர்.
இவ்வாறு பதிவு செய்துள்ள கைவினைக் கலைஞர்கள் மற்றும் நெசவாளர்களால் 2020 ஜூலையிலிருந்து இது நாள் வரை இ-சந்தை இணையப் பக்கத்தின் மூலமாக ரூ.118.30 கோடி விற்பனை பதிவாகி உள்ளது.
மக்களவையில் இன்று கேள்வி ஒன்றுக்கு எழுத்து மூலம் அளித்த பதிலில் ஜவுளித் துறை இணையமைச்சர் திருமதி. தர்ஷணா ஜர்தோஷ் இதனைத் தெரிவித்துள்ளார்.
பிரதமர் அலுவலகம்
கார்ச்சிப் பூஜையை ஒட்டி மக்களுக்குப் பிரதமர் வாழ்த்துக்கள்
புனித கார்ச்சிப் பூஜை தொடங்குவதை ஒட்டி அனைவருக்கும் குறிப்பாக திரிபுரா மக்களுக்கு, பிரதமர் திரு நரேந்திர மோடி வாழ்த்துத் தெரிவித்துள்ளார்.
“புனித கார்ச்சிப் பூஜை தொடங்குவதை ஒட்டி அனைவருக்கும் குறிப்பாக திரிபுரா மக்களுக்கு வாழ்த்துக்கள். அனைவருக்கும் மகிழ்ச்சி, நல்ஆரோக்கியம், வளம் ஆகியவற்றுடன் சதுர்தஷ் தேவதை ஆசிகளை வழங்கட்டும்” என்று பிரதமர் கூறியிருக்கிறார்.
|
|
புனித கார்ச்சிப் பூஜை தொடங்குவதை ஒட்டி அனைவருக்கும் குறிப்பாக திரிபுரா மக்களுக்கு வாழ்த்துக்கள்
அனைவருக்கும் மகிழ்ச்சி, நல்ஆரோக்கியம், வளம் ஆகியவற்றுடன் சதுர்தஷ் தேவதை ஆசிகளை வழங்கட்டும்
- நரேந்திர மோடி  ஜூலை 10, 2019.
---
(Visitor Counter : 92